ปัจจัยในประเทศหนุนหุ้นบวก 8.69 จุด
ดัชนีตลาดหลักทรัพย์แห่งประเทศ ปิดทำการวันศุกร์สุดท้ายของเดือน ก.พ. บวก ปิดที่ 985.91 จุด เพิ่มขึ้น 8.69 จุด หรือ 0.89% มูลค่าซื้อขาย 26,766.19 ล้านบาท ท่ามกลางแรงหนุนจากหุ้นในกลุ่มพลังงานและกลุ่มธนาคาร
25 ก.พ. 2554

ดัชนีตลาดหลักทรัพย์แห่งประเทศ ปิดทำการวันศุกร์สุดท้ายของเดือน ก.พ. บวก ปิดที่ 985.91 จุด เพิ่มขึ้น 8.69 จุด หรือ 0.89% มูลค่าซื้อขาย 26,766.19 ล้านบาท ท่ามกลางแรงหนุนจากหุ้นในกลุ่มพลังงานและกลุ่มธนาคาร 
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บริษัทหลักทรัพย์ (บล.) พัฒนสิน กล่าวว่า ดัชนีหุ้นไทยที่ปรับเพิ่มขึ้นในสันนี้มาจากหลายปัจจัย โดยทั้งหมดเป็นปัจจัยภายในประเทศ เช่นเดียวกับตลาดหุ้นภูมิภาคที่ปรับเพิ่มขึ้นจากปัจจัยภายในเช่นกัน เช่น ตลาดหุ้นฮ่องกง และญี่ปุ่น
"กลุ่ม PTT ก็มีเรื่องการควบรวมกิจการของ PTTCH กับ PTTAR ขณะที่กลุ่มธนาคาร เช่น KBANK และ BBL ที่ปรับเพิ่มขึ้นจากก่อนหน้านี้ที่ติดลบอยู่ 2-3 วัน นอกจากนี้ ตัวเลขเศรษฐกิจเดือน ม.ค. 2554 ที่ออกมานั้น อยู่ในเชิงบวก" นายชัย กล่าว
อย่างไรก็ตาม นายชัย กล่าวว่า นักลงทุนยังต้องติดตามสถานการณ์ความรุนแรงในประเทศลิเบียและประเทศอื่นๆ ในตะวันออกกลาง 
สำหรับปัจจัยที่จะมีผลกระทบต่อตลาดหุ้นไทยในสัปดาห์หน้า นายชัย กล่าวว่า มีทั้งปัจจัยบวกและลบคละกัน โดยปัจจัยบวก คือ การจ่ายเงินปันผลของบริษัทจดทะเบียน บวกกับข่าวที่มีผลกระทบหุ้นบางกลุ่ม เช่น ราคาน้ำมัน และการประชุมของ กนง. จึงประเมินกรอบการเคลื่อนไหวของดัชนีในสัปดาห์หน้าอยู่ที่ 970-1,000 จุด 
หลักทรัพย์ที่มีมูลค่าซื้อขายสูงสุด 5 อันดับแรกPTT  ปิด 343.00 บาท +3.00 บาท หรือ 0.88%PTTCH  ปิด 146.50 บาท  +1.00 บาท หรือ 0.69%PTTEP ปิด 179.00 บาท -5.00 บาท หรือ -2.72%PTL ปิด 21.80 บาท -1.20 บาท หรือ -5.22%  CPF  ปิด 23.90 บาท +0.40 บาท หรือ 1.70%